Eiendomsselskapet.

Godkjenning styremøtereferat.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

- Permanent intervjuscene på seremoniplass som er fullført.

- Utleie av riggplass med kontorer til Eidsberg kommune vil bli forlenget noen måneder.

- Problemer med vannlekkasjer på tak Karjolen. Det blir lett hull i den 1.2 mm tynne PVC-duken når TV-team som filmer ferdes på taket. Vi har derfor besluttet at filming fra tak Karjolen opphører og ny kameraposisjon etableres på tak kiosk.

- Urinalene i WC’er Karjolen og spillehall skiftes ut vederlagsfritt for oss bortsett fra rørkostnader pga luktproblemer.

- Vi har fått tillatelse av ØLS til å lagre banemasse under scenebygget.

- Historikk over viktige utbyggingstiltak fra 1950 til i dag var utarbeidet.

Orienteringen ble tatt til etterretning.

Regnskapsrapport pr september.

Regnskapsrapport med kommentarer var forhåndsutsendt og ble gjennomgått av daglig leder. Styret berømmet administrasjonen på nytt for å holde budsjettet i et år med store kutt.

Rapporten med kommentarer ble tatt til etterretning.

Framtidig utvikling Momarken.

Vi har nå fått utarbeidet 3 alternative skisser for framtidig utvikling Momarken hvor det i varierende grad er tilrettelagt for boligbygging og næringsareal. I alt. 1 er stallområdet uendret, i alt. 2 og 3 flyttes stallområdet.

I alle alternativer forutsettes en utnyttelsesgrad på 25 % BYA .

Alt. 3 gir høyest tomteverdi, alt. 2 nest høyest og alt. 1 lavest. Dette er grovskisser og det er foreløpig ikke kvantifisert fordeling av tomteinntektene på kommunen, ØLS og Momarken. I tillegg forutsettes noen næringsarealer for utleie/salg.

Alternativ 3 anses som mest aktuelt. Det må gjøres grovkalkyle på oppføring av nye staller, luftegårder og gjestestaller, garasjebygg og andre bygninger som må nyoppføres.

Amatørstall.

Momarken har fått en henvendelse fra Østfold Travforbund om å se på mulighetene for en amatørstall i ponnistallen etter at vårt anbefalte alternativ, Grinna, ikke lenger er aktuelt for utleie.

Dagens bruk av ponnistallen.

* Brukes som gjestestall på løpsdager.
* Plassjef bruker ponnistallen som utstyrsskifterom på løpsdager da han finner det mer hensiktsmessig enn rom i tunnelen.
* Momarken har av Mattilsynet fått godkjent ponnistallen som karantenestall ved epidemisk utbrudd på Momarken.

De 6 boksene i ponnistallen tilfredsstiller ikke minstemålene for boksstørrelse voksne hester for permanent oppstalling.

Det er ingen luftegårder til ponnistallen hvilket er et krav for permanent oppstalling av hester.

Vi er midt i en prosess med å avklare framtidig utvikling av Momarken, jfr. foregående sak, hvor stallområdet i to av de tre alternativene, vil bli flyttet. Det er således helt uegnet tidspunkt å gjøre investeringer i en ponnistall som kanskje rives om et par år.

Det er ikke aktuelt for Momarken å drifte en amatørstall: banen skal kun leie ut stall/luftegårder. Amatørstallen må ha et eget styre som er 100 % ansvarlig for driften med egne vedtekter.

Styret fattet følgende enstemmige vedtak:

Administrasjonen bes om å avklare krav til omgjøring av ponnistallen med Mattilsynet og sende et skriftlig svarbrev til Østfold Travforbund.

Aksjeoverdragelse.

Overdragelse av aksje nr. 293 fra Ole Jørgen Engs dødsbo til Jørn Stamm ble enstemmig godkjent.

Eventuelt.

Ingen saker ble tatt opp.